mk ba mk ky ru mk mk mk es mk mk hbs_cyr mk mk mk hbs_cyr ru mk mk mk hbs_cyr mk ru uk hbs_cyr mk uk mk ru uk ba mk ky ru mk mk mk es mk mk hbs_cyr mk mk mk hbs_cyr ru mk mk mk mk mk mk it en en mk es es en es en en en en mk mk mk mk mk mk mk mk mk mk mk mk mk mk mk mk mk mk es es en es en en en en mk mk mk mk mk mk mk mk mk mk en mk mk en mk en mk en mk en mk en ru hbs_cyr uk mk en mk pt mk en mk fr mk fr mk en uk mk en ru mk hbs_cyr mk mk hbs_cyr mk hbs_cyr mk mk mk mk mk mk hbs_cyr mk mk hbs_cyr mk mk mk mk mk mk mk mk hbs_cyr mk mk hbs_cyr mk mk mk mk mk mk mk mk mk mk mk hbs_cyr mk mk mk mk mk mk mk mk en mk en mk en ru mk ru de mk mk mk hbs_cyr en bg hbs_cyr mk uk hbs_cyr mk uk mk ru en mk mk mk en mk en
Бесими: Во 2022 година според сите карактеристики ќе имаме “развоен буџет” | Вечер ...1963 | Vecer MK
Вечер …1963 | Vecer MK
Продолжување на грижата за заштита на здравјето на населението, многу повеќе капитални инвестиции, редовна и навремена исплата на плати, пензии и социјални надоместоци, при истовремена фискална консолидација, се главните цели на Предлог-буџетот за 2022 година, што Владата го усвои на седница на 30 октомври, а денеска на прес-конференција го претстави министерот за финансии Фатмир Бесими. Реализацијата на Буџетот за 2022 година ќе овозможи поддршка на економскиот раст проектиран на 4,6 %.
Вкупните приходи на Предлог-Буџетот за 2022 година се планирани на 238,9 милијарди денари и се за 7,4 проценти повисоки од годинава. Вкупните расходи се планирани на 272,4 милијарди денари, што се за 1,4 % повисоки oд 2021 година. Дефицитот се планира на ниво од 33,5 милијарди денари или 4,3% од БДП и е понизок за 2,2 процентни поени во однос на дефицитот во 2021 година.
Притоа, капиталните инвестиции се повисоки од буџетскиот дефицит и изнесуваат 37,8 милијарди денари, што е за околу 27% повеќе во однос на 2021 година. Со ова, како што истакна министерот, се постигнува златното правило во јавните финансии.
Одлика на овој Буџет е дека парите на граѓаните ќе се искористат таму каде што даваат најголеми ефекти во остварување на целите за повисок квалитет на животот.
Средствата ќе бидат наменети за интензивирање на реализацијата на инфраструктурните проекти, односно за инвестициски вложувања во патната и железничката инфраструктура, енергетската и комуналната инфраструктура, како и капитални инвестиции за подобрување на условите во здравствениот, образовниот и социјалниот систем, земјоделството, културата, спортот, заштитата на животната средина и правосудството.
-За да се одговори на се уште присутните предизвици од пандемијата од Ковид 19, предвидени се повеќе средства во здравствениот сектор и се планирани на ниво од 7,4 милијарди денари. Значителен износ се однесува на набавка на вакцини против КОВИД 19; реконструкција на ЈЗУ во износ од околу 260 милиони денари; медицинска опрема, реновирање и опремување на вакцинални пунктови, како и други програми, рече Бесими.
Подобра ефикасност и ефективност во употребата на јавните пари ќе се постигне преку зајакнат мониторинг во рамки на механизмот за повисока реализација на капиталните расходи (CAPEF), воведување повеќе индикатори за мерење на успешноста на буџетските корисници и воведување Интегриран информациски систем за управување со финансии и Интегриран даночен информациски систем.
Потврда за тоа дека фокусот ќе биде на капиталните инвестиции е и кратењето на тековните расходи до ниво од 86 % од вкупните расходи.
Со Предлог буџетот тековните расходи се намалени за 4,3 милијарди денари во однос на 2021 година или за 2 % пониски, односно на ниво од 234,6 милијарди денари. При тоа кај расходите за стоки и услуги кои се проектирани на ниво од 20,6 милијарди денари, има намалување за околу 6% или за 1,3 милијарди денари, а како резултат на фискалната консолидација и сведување на минимум на оперативните трошења преку Буџетот.
Министерот порача дека граѓаните можат да бидат сигурни дека во буџетот за 2022 година има ликвидност и дека ќе има редовна исплата на плати, пензии и социјални надоместоци.
Останува определбата за оптимизација на администрацијата преку контрола на новите вработувања, како и подобрување на квалитетот на живот на вработените и зголемување на мотивот за професионално, квалитетно и целосно исполнување на работните задачи.
Социјалните трансфери се проектирани во износ од 124,5 милијарди денари, при што за исплата на пензии наменети се 64,4 милијарди денари, за исплата на надоместоци за социјална заштита на најранливите слоеви 11 милијарди денари, за исплата на паричен надоместок во случај на невработеност 1,4 милијарди денари, како и за активни политики и мерки за вработување од 1,8 милијарда денари.
Продолжува поддршката на земјоделскиот сектор преку исплата на субвенции и средства од ИПАРД програмата, потоа поддршката на приватниот сектор, активните политики и мерки за вработување, а повеќе пари ќе имаат и општините преку реформата за унапредување на фискалната децентрализација.
Во 2022 година се очекува забрзан раст, кој е проектиран на 4,6 %, при зголемување на бруто инвестициите за 8,5 % на реална основа. Финалната потрошувачка е проектирана да се зголеми за 3,1 %, извозот за 8,3 %, а се очекува и раст на бројот на вработени за 3,1 %.
Исто така, се очекува стабилизација и на стапката на инфлација која е проектирана на 2,4% во 2022 година, при што ценовните притисоци како резултат на неизвесноста поврзана со цените на енергијата и на дел од примарните прозводи на светските берзи се очекува да се релаксираат од вториот квартал од годината.
„Во 2022 година остануваме посветени на остварување на приоритетите за забрзан економски раст, со посебен фокус на здравството, фискална консолидација, на тековните реформи, судство и евроитнеграцијата, зелената агенда, дигитализацијата, иновациите и технолошкиот развој, развојот на човечки капитал, инвестициите во физичката инфраструктура, социјалната кохезија, зајакнувањето на институционалните капацитети“, истакна Бесими.
Буџетот е стратешки документ, во кој Владата финансиски ги пресликува приоритетите во контекст на остварување на програмата во интерес на граѓаните. Поткрепа на остварување на овие цели се и донесените стратешки документи со среднорочна рамка од 2022 до 2026 година, на кои се базира конципирирањето и планирањето на овој буџет. Тие се Фискалната стратегија, Стратегијата за јавен долг, Планот за фискална одржливост и економски раст, Планот за забрзан економски раст, Планот за јавни инвестиции, Програмата за економски реформи и др. Во насока на инклузивно креирање на политиките, ги вградивме и препораките за политиките и реформите од меѓународните и националните конференции, како и дебатите и настаните на Skopje Economic Finance Forum (SEFF).
Претходна објаваГерманските државни службеници подготвуваат штрајк за платите
Следна објаваЏонсон се извини на израелска министерка во инвалидска количка за пристапот до COP26
ПОВРЗАНИ ОБЈАВИПОВЕЌЕ ОД АВТОРОТ
До 31 декември ќе бидат исплатени сите субвенции кон сточарите, во 2023-та ќе влеземе без никакви долгови
Бензините поевтинуваат, поскапуваат дизелот и екстра лесното
Со еутаназија се уништуваат само оние свињи кои се во радиус од 3 километри од жаришта
Швајцарските фудбалери добија забрана да покажуваат орли на СП
Казахстан е една од најпопуларните дестинации за Русите кои бегаат од...
Изгоре до темел омиленото место на голем број пејачи,  кафеаната на...
До 31 декември ќе бидат исплатени сите субвенции кон сточарите, во...
АНКЕТА: Дали треба да има референдум за Преговарачката рамка?
АНКЕТА: Дали треба да се врати задолжителното носење на маските?
АНКЕТА: Дали Македонија на 23 јуни ќе добие датум за старт...
АНКЕТА: Дали државата треба да ги тргне маржите и да ги...
АНКЕТА: Кој е поголем македонски фудбалер?
Гран Фондо во Скопје
Сите содржини и објави на vecer.press се авторско право на редакцијата. Делумно или целосно преземање не е дозволено. Редакцијата на vecer.press не сноси никаква одговорност за коментарите и споделувањата на социјалните мрежи, бидејќи се генерираат преку Facebook, Twitter и други, и за нив важат правилата и условите на социјалната мрежа. Oбјавените содржини се авторска сопственост на vecer.press
Швајцарските фудбалери добија забрана да покажуваат орли на СП
Казахстан е една од најпопуларните дестинации за Русите кои бегаат од...
Изгоре до темел омиленото место на голем број пејачи,  кафеаната на...
© Вечер Прес, сите права задржани
Швајцарските фудбалери добија забрана да покажуваат орли на СП
Казахстан е една од најпопуларните дестинации за Русите кои бегаат од...